**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas vēstniecība Spānijas Karalistē (turpmāk – Vēstniecība) savas darbības nodrošināšanai kopš 2001.gada nomā telpas Madridē, adrese: *c/Alfonso XII 52-1, 28014*, platība 151,72 m2, nomas maksa 3 874,52 EUR mēnesī. Saskaņā ar Spānijas likumdošanu nomas maksa ik gadu tiek palielināta. Līguma beigu termiņš 31.12.2016.  Vēstniecības telpu īpašnieks - kompānijas Proyecciones Urbanísticas, S.A., pārstāvis *Victor Manuel Montes Amieva* 2016.gada 12.janvārī informēja par pieņemto lēmumu pārdot telpas, neturpinot nomas līgumu. Vēstniecībai piedāvātas pirmpirkuma tiesības, bet paturot iespēju, telpas piedāvāt trešajām personām. Telpas novērtētas 820 000 EUR apmērā.  Vēstniecības telpas atbilst visām formālajām prasībām un ir pietiekoši funkcionālas. 2008. gadā tika veikti būtiski būvniecības darbi – izveidota drošā telpa, konsulārā pieņemšanas telpa, ievilktas komunikācijas un uzstādītas drošības sistēmas. Vēstniecības darba telpu fiziskā atrašanā vieta ir apmierinoša. Ikmēneša telpu apsaimniekošanas izmaksas svārstās vidēji ap 300 EUR, kas ietver arī telpu apkuri. Esošo telpu trūkums – tās praktiski nav izmantojamas reprezentācijas vajadzībām, lai gan šo funkciju varētu pildīt vēstnieka rezidence.  Ikgadējiem un ikmēneša maksājumi par telpām: nekustamā īpašuma nodoklis - 1223,57 EUR 2015. gadā un uzturēšanas izdevumi - 417,72 EUR par dzīvokli un saimniecības telpu. Šī brīža papildus izmaksas saistītas ar nesen ēkā veiktajiem remonta darbiem – jaunu liftu ierīkošana, apkures katla maiņa (no dīzeļdegvielas uz gāzi), par kopējo ikmēneša summu 462,54 EUR, kas jāmaksā līdz šī gada oktobrim ieskaitot.  Madridē nomai pieejamie vēstniecības telpu varianti pārsvarā ir atsevišķi stāvi vai to daļas daudzstāvu ēkās - gan biroja telpas, gan atsevišķas ēkas ar dažādu tehnisko stāvokli un kopējo platību no 240 –500 kvadrātmetriem. Jāatzīmē, ka telpām ar līdzīgu platību un tehnisko stāvokli ir ļoti atšķirīgs nomas maksas apmērs. Pamatā piedāvātais nomas termiņš ir 5 gadi ar iespēju pagarināt.  Izvērtējot telpu plānojumu un to piemērotību vēstniecības funkciju nodrošināšanai, kā arī papildu veicamo ieguldījumu apmēru un to sarežģītību, prioritāri par piemērotiem tālāko sarunu turpināšanai ir uzskatāmi 3 īpašumi. Šo īpašumu nomas maksa mēnesī nepārsniedz esošo telpu nomas maksājumu apmēru, kā arī visos trīs variantos telpas ir bez reprezentācijas telpām, tāpēc ir akceptējama vēstnieka rezidences noma ar reprezentācijas telpām.  Telpu raksturojums:A variants  Adrese: *Paseo de la Castellana 45*, pilsētas centrs. Telpas atrodas 4.stāvā, kopējā platība 265 m2. Nomas maksa - 3900 EUR mēnesī. Ēkā atrodas vēl Maltas, Kipras un Uzbekistānas vēstniecības. Telpu plānojums ir piemērots vēstniecības funkciju veikšanai. Uzstādīti kondicionieri, centrālā apkure un visas pilsētas komunikācijas. Telpas ir labā tehniskā stāvoklī, atrodas labā rajonā, un iekļūšana ēkā tiek kontrolēta. Papildus nomas maksai jāmaksā rēķini par elektrību, tālruni, internetu. Iepriekš telpās bija izvietota Uzbekistānas konsulārā nodaļa, un saglabāta konsulārā pieņemšanas un apmeklētāju telpa. Nepieciešami salīdzinoši mazi ieguldījumi telpu pielāgošanai vēstniecības vajadzībām. Kā vienīgo šo telpu trūkumu var norādīt salīdzinoši neērtu un garu ceļu nokļūšanai konsulārajā apmeklētāju pieņemšanas telpā, izmantojot kāpnes, gaiteni un liftu. Šāds divu ieeju plānojums ir gandrīz visās ēkās Madridē.  B variants  Adrese: *Moreto 5*, pilsētas centrs, atrodas ļoti tuvu esošajām vēstniecības telpām.Telpas atrodas 2.stāvā, kopējā platība aptuveni 240 m2**.** Nomas maksa - 3900 EUR mēnesī, telpas ir iespējams arī iegādāties – cena 1 680 000 EUR.   * Telpas ļoti labā tehniskā stāvoklī, pilnīgi jauni sanitārie mezgli un virtuves iekārta. Ēkā atrodas gan dzīvokļi, gan biroja telpas. Ļoti ērta konsulāro apmeklētāju piekļūšana telpām, ir izbūvēta uzbrauktuve piekļuvei, piemēram, ar ratiņkrēslu. Telpās ir vēdināšanas un kondicionēšanas sistēma, kā arī visas pilsētas komunikācijas un videonovērošanas sistēma. Papildus nomas maksai jāmaksā visi komunālie maksājumi. Nepieciešams balkona logu un slēģu remonts.   C variants  Adrese: *Plaza de las Cortes 4,* pilsētas centrs, prestižā vietā, blakus parlaments. Telpas atrodas 5.stāvā, kopējā platība 285 m2. Nomas maksa - 4000 EUR mēnesī. Telpās ir iespējas izvietot vēstniecību, tās atrodas labā rajonā, iekļūšana ēkā tiek kontrolēta. Papildus nomas maksai jāmaksā komunālie maksājumi. Nepieciešams kosmētiskais remonts un lielāki ieguldījumi telpu pielāgošanā. Salīdzinoši ar A variantu neērtāks un garāks ceļš nokļūšanai konsulārajā apmeklētāju pieņemšanas telpā – kāpnes, gaitenis un lifts līdz nokļūšanai apmeklētāju pieņemšanas telpā.  Priekšroka tiek dota B variantam telpu plānojuma dēļ un salīdzinoši mazāk veicamajiem papildu pielāgošanas darbiem vēstniecības vajadzībām. Šobrīd tiek saskaņoti nomas līguma nosacījumi, un notiek informācijas apmaiņa ar kompetentajām drošības iestādēm par telpu izmantošanu vēstniecības vajadzībām. Ņemot vērā iepriekšējo pieredzi vēstniecības telpu maiņas gadījumos, papildus jārēķinās ar izdevumiem 250 000 EUR apmērā tādas platības telpu labiekārtošanas darbiem, drošības sistēmu un serveru telpas izbūvei. Papildu pieprasītais finansējums netiks izmantots nomas maksas segšanai, bet tikai un vienīgi norādītajiem mērķiem. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neuzliek papildus administratīvo slogu tautsaimniecībai un nemaina sabiedrības grupu un institūciju tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (euro) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 250 000 | 0 | 0 | 0 |
| 2.1. valsts pamatbudžets | 0 | 250 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -250 000 | 0 | 0 | 0 |
| 3.1. valsts pamatbudžets | 0 | -250 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 250 000 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Telpu labiekārtošana – 70 000 EUR,  drošības sistēmas – 100 000 EUR,  serveru telpas izbūve – 80 000 EUR. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 250 000 *euro* apmērā sedz no valsts budžeta programmas 02.00.00 „Līdzekļi neparedzētiem gadījumiem”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem. |
| 3. | Cita informācija | Nav. |

Projekta IV, V un VI sadaļas – projekts šo jomu neskar.

Ārlietu ministrs             E.Rinkēvičs

Vīza: valsts sekretārs A.Pildegovičs

30.05.2016.

1 216

Ilze Skutāne tālr. 67016130

e-pasts: Ilze.Skutane@mfa.gov.lv